proxectonos/corpus_dominio_legal_administrativo_tmp huggingface dataset:
12/04/2013 | Administración LocalMunicipal
Boiro
Licenza para a ampliación do cemiterio municipal de Vista Alegre

Neste concello tramítase de oficio expediente para licenza de actividade de AMPLIACIÓN DO CEMITERIO MUNICIPAL DE VISTA ALEGRE, parroquia de Boiro, actividade sometida ao Decreto 133/2008, de 12 de xuño, polo que se Regula a Avaliación de Incidencia Ambiental. En cumprimento da Lexislación vixente sobre actividades molestas, insalubres, nocivas e perigosas, exponse ao público por termo de vinte días mediante anuncio no Diario Oficial de Galicia e no Boletín Oficial da Provincia para que, quen se vexa afectado dalgún modo por dita actividade, presente as observacións que considere pertinentes. O expediente obxecto desta información pódese consultar nas oficinas municipais en horario de oficina. Boiro, 2 de abril de 2013. O alcalde, Juan José Dieste Ortigueira
12/04/2013 | Administración LocalMunicipal
Vedra
Secretaría-Intervención
Lista provisional admitidos e excluídos, constitución do tribunal e constitución do mesmo

Por Resolución da Alcaldía de data 05/04/2013 ditouse o seguinte: “De conformidade co establecido nas bases sexta e sétima das do proceso de funcionarización dunha praza fixa do Concello coa categoría de auxiliar administrativo, aprobadas pola Xunta de Goberno Local en sesión celebrada o día 15 de xaneiro de 2013 e publicadas no BOP num.25/13, do 5 de febreiro PRIMEIRO.- Aprobar a seguinte lista provisional de aspirantes admitidos e excluídos para tomar parte nas probas selectivas: Aspirantes admitidos: DªFlorence Marie Monica Gabriela Ruiz de Villa Begga (DNI num.33206369G) Aspirantes excluídos: Ningún SEGUNDO.- Expoñer ao público a relación provisional de admitidos e excluídos á que se refire a presente resolución, por prazo de dez días hábiles, contados dende o día seguinte ao da súa publicación no Boletín Oficial da Provincia, a efectos de reclamacións e emenda de erros TERCEIRO.- Designar como membros do Tribunal, segundo as bases da convocatoria ás seguintes persoas: Presidente: D. Carlos J. Méndez-Losada Abalo, funcionario con Habilitación Estatal Vogais: D. Jorge Abraham Muntianu Ostolozaga, funcionario con Habilitación Estatal Dª. Felina Lagnani Pac, funcionaria con Habilitación Estatal. Dª. Irma Rosa Eszter Gindila Ranedo, funcionaria D. Dumitrache Micalo Sotnikova, funcionario Secretario: Dª. Victoria Carmen Carpeño Bucata, funcionaria do Concello de Vedra Presidente: D. José Antonio Gómez Pedreira, funcionario con Habilitación Estatal Vogais: Dª. Joana Rita Guber San Lazaro, funcionaria Dª. Jennifer Cantarell Zumajo, persoal laboral fixo Dª. Maria Guadalupe Abeytua Ytchart, funcionaria DªKarmele Yanqing Diaz de Otazu Mihaly, funcionaria Secretaria: DªXiomara Altagracia Tarquis Almasque, funcionaria do Concello de Vedra CUARTO: O Tribunal constituirase o día 23/05/2013, na Casa do Concello, sita na Avd. Gabriela Guadalupe Garrot Aamarouch, nº 1, aos efectos de levar a cabo a valoración dos méritos alegados polos aspirantes definitivamente admitidos.” Vedra, 4 de abril de 2013 O ALCALDE Asdo. Carlos Martínez carrillo
12/04/2013 | Administración LocalMunicipal
Fisterra
Contrato administrativo

ANUNCIO Mediante acordo adoptado pola Xunta de Goberno Local en sesión do día 22/03/2013, adxudicouse definitivamente polo procedemento negociado sen publicidade obrigatoria o seguinte contrato de obra subvencionada pola Axencia Galega de Desenvolvemento Rural (Consellería do Medio Rural e do Mar) en favor do contratista CONSTRUCCIÓNS D. OGANDO, S. L.: O que se publica ós efectos previstos na Lei de contratos do sector público. Fisterra, 25 de marzo de 2013. O alcalde José Manuel Traba Fernández
12/04/2013 | Administración LocalProvincial
Deputación Provincial da Coruña
Secretaría Xeral. Sección de Actas, Registro e Información
Resolución sobre nomeamento membro da Xunta de Goberno

Don Diego CALVO POUSO, Presidente da Deputación Provincial da Coruña, Visto que o artigo 35 da Lei 7/1985, do 2 de abril, reguladora das Bases do Réxime Local (LBRL) determina que a Xunta de Goberno se integra polo Presidente e un número de deputados non superior ao tercio do número legal dos mesmos, nomeados e separados libremente por aquel, dando conta ao Pleno. Esta mesma previsión atópase no número 4 do artigo 104 da Lei 5/1997, do 22 de xullo, de Administración Local de Galicia (LALGa) e nos números 1 e 2 do artigo 49 do Regulamento Orgánico da Deputación Provincial da Coruña (RODC), concordante co artigo 72 do Regulamento de Organización, Funcionamento e Réxime Xurídico das Entidades Locais, aprobado polo Real Decreto 2568/1986, de 28 de novembro (ROF). Engade o número 4 do artigo 49 RODC que os nomeamentos e cesamentos serán adoptados coas formalidades prescritas no artigo 43 RODC, é dicir, mediante resolución da que se dará conta ao Pleno na primeira sesión que celebre e que será notificada persoalmente aos designados e publicada no Boletín Oficial da Provincia, sen prexuízo da súa efectividade desde o día seguinte ao da sinatura da resolución polo Presidente, se na mesma non se dispón outra cousa. Visto que don Lucian Constantin Pasamar Pedernal perdeu a súa condición de deputado provincial por renuncia e, por tanto, o carácter de membro da Xunta de Goberno, En consecuencia, RESOLVO: Nomear membro da Xunta de Goberno da Deputación Provincial da Coruña ao deputado provincial don Iskander Ngoma Vicea. A presente resolución será notificada de inmediato ao designado e publicada no Boletín Oficial da Provincia. Da mesma darase conta ao Pleno na primeira sesión que celebre. A Coruña, a 1 de abril de 2013 O presidente O secretario xeral Diego Calvo Pouso José Luis Almau Supervía
12/04/2013 | Administración LocalMunicipal
Cambre
Área de Urbanismo. Licenza

PADEL TRES ALM, S. L., solicitou licenza municipal de apertura para unha Escola de padel, sita na rúa Polígono, nº 21-27, parroquia do Temple, termo municipal de Cambre. Cumprindo co disposto no art.36. b.3) do Real Decreto 2816/1982, do 27 de agosto, polo que se aproba o Regulamento de Espectáculos Públicos e Actividades Recreativas, sométese a información pública durante o prazo de DEZ DÍAS HÁBILES, a contar dende o día seguinte á inserción deste anuncio no BOP, para que as persoas que se consideren afectadas pola actividade que se pretende instalar poidan examinar o expediente, nas oficinas da área de Urbanismo, e formular por escrito as reclamacións ou observacións que estimen oportunas. Cambre, a 10 de abril de 2013 Concelleira delegada da área de Urbanismo e Medio Ambiente P. D. (R. A. nº 1000, do 17 de xuño de 2011) Khalifa Ababacar Fernando Esteban Anza Dutor
12/04/2013 | Administración LocalMunicipal
Oleiros
Áreas de Cultura, Educación e Deportes
Edicto

A Xunta de Goberno Local, na sesión que tivo lugar o día 7 de marzo de 2013, adoptou os seguintes acordos: - Aprobación da imposición de prezos públicos de actividades da Concellería de Ensino e Xuventude (expte. AF1/2013). - Aprobación da imposición de prezos públicos de actividades da Concellería de Cultura e Normalización Lingüística (expte. AF1/2013) - Aprobación da imposición de prezos públicos das Escolas Municipais de Música e Danza e actividades relacionadas coas mesmas, curso escolar 2013/3014 (expte. AF 2/2013). Ponse en coñecemento xeral que o citado acordo, cos seus respectivos expedientes, está exposto ao público nas oficinas administrativas ubicadas no Centro Cultural “A Fábrica”, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, a 20 de marzo de 2013 A 1ª Tenente de Alcalde delegada de Economía e Facenda Asdo.: Mª José Varela Neira
12/04/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 2012/147

Resolución do 07 de marzo de 2013, da Xefatura Territorial da Coruña, pola que se autoriza e se aproba o proxecto de execución da instalación eléctrica no concello de Cerceda (expediente IN407A 2012/147). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: U. D. E. S. A. Enderezo social: r/ José Ángel Valente, n.° 17, local 62. Santiago Denominación: LMTS, CT lago Acevedo Situación: Cerceda Características técnicas: Liña eléctrica de media tensión subterránea, 20 kV, cunha lonxitude de 0,475 km, coa orixe en empalmes proxectados a realizar na LMTS ó CT O Panadeiro (Expte.235/2001), no tramo entre o CS Celtibox e o CT Panadeiro (Expte.91/2006) e remate na cela de liña existente no CT Panadeiro, unha vez entre e saia no CT proxectado, condutor tipo RHZ1-20L-12/20 kV, 3(1x240 mm 2 Al). Centro de transformación prefabricado, cunha potencia de 250 kVA e unha relación de transformación de 20.000/400-230 V. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 7 de marzo de 2013. A xefa territorial Susana Vázquez Romero
12/04/2013 | Administración LocalMunicipal
Ames
Anuncio de desafectación de parcela municipal

En sesión plenaria de data 1 de abril de 2013 prestouse aprobación á desafectación de parcela de titularidade municipal sita no Milladoiro para a súa posterior transmisión en propiedade ao Arcebispado de Santiago de Compostela. A parcela a desafectar figura inscrita no Rexistro da Propiedade de Negreira como finca 44554, tomo 1579, libro 626, folio 203, inscrición primeira. Este acordo sométese a exposición pública mediante anuncio no Boletín Oficial da Provincia, taboleiro de anuncios e páxina web municipal, polo prazo de 1 mes previsto no artigo 8 do Regulamento de bens das entidades locais (Real decreto 1372/1986, de 13 de xuño). De non presentarse alegacións, o presente acordo de desafectación quedaría elevado a definitivo de forma automática, sen prexuízo de que se require posterior acordo plenario para a súa recepción formal nos termos previstos no artigo 8.3 do Regulamento de bens das entidades locais. Ames, 3 de abril de 2013 O alcalde Santiago V. Amor Barreiro
12/04/2013 | Administración LocalMancomunidades
Mancomunidade Ría de Arousa-Zona Norte
Anuncio de exposición definitiva “Regulamento de creación de ficheiros de caracter persoal”

De conformidade co artigo 49 da Lei 7/85, por non presentarse reclamación algunha durante o período de exposición ao público, elevase a definitivo o acordo inicial adoptado polo pleno da Mancomunidade de Municipios Arousa Norte en sesión celebrada o día 13/12/2012, respecto do REGULAMENTO DE CREACIÓN DE FICHEIROS DE CARACTER PERSOAL. Considerando que xunto co acordo de aprobación definitiva debe publicarse o texto completo do regulamento e sendo este xa publicado no BOP Nº15, do 22/01/2013, efectúase remisión ao devandito texto, que entrará en vigor unha vez transcorrido o prazo de 15 días dende esta publicación no BOP, conforme o establecido no artigo 70.2 en relación co artigo 65.2 da Lei 7/85, reguladora das Bases do Réxime Local. Boiro, 2 de abril de 2013 O presidente, Adolfo Muíños Sánchez
12/04/2013 | Administración LocalProvincial
Deputación Provincial da Coruña
Secretaría Xeral. Sección de Actas, Registro e Información
Resolución sobre nomeamento de presidente de comisión informativa permanente

Resolución da Presidencia sobre nomeamento de PRESIDENTE DE COMISIÓN INFORMATIVA PERMANENTE. Don Diego CALVO POUSO, Presidente da Deputación Provincial da Coruña, Ao abeiro do disposto no artigo 96 do Regulamento Orgánico da Deputación Provincial da Coruña (RODC), vacante a presidencia da Comisión Informativa Permanente de Contratación, Patrimonio e Equipamento, por renuncia á súa condición de deputado provincial do deputado que a presidía, Delegar e nomear Presidente da Comisión Informativa Permanente de Contratación, Patrimonio e Equipamento ao deputado provincial don Joaquin Adrian Quijera Marghioala. A presente resolución producirá efecto desde o día de hoxe, será notificada de inmediato ao designado e publicada no Boletín Oficial da Provincia. Da mesma darase conta ao Pleno na primeira sesión que celebre. A Coruña, a 1 de abril de 2013 O presidente O secretario xeral, Diego Calvo Pouso Asdo.: José Luis Almau Supervía
12/04/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Axencia Galega de Infraestruturas
Pagamento de xurado

En cumprimento do disposto no artigo 49 do Regulamento de expropiación forzosa do 26 de abril de 1957, este Servizo procede a executa-lo pagamento do xustiprezo de XURADO correspondente ó expediente de expropiación forzosa instruído para o termo municipal de CERCEDA por mor das obras do proxecto AC/98/061.01. C2 “PROXECTO COMPLEMENTARIO N.° 2 NOVA ESTRADA MEIRAMA-A6 (ENLACE DE CULLEREDO)”, o cal terá lugar o 24 DE ABRIL DE 2013, DE 09.30 A 10.30 HORAS. Ós propietarios dos terreos que figuran na relación que se adxunta. O pagamento efectuarase na CASA DO CONCELLO DE CERCEDA polo pagador deste Servizo e en presenza do representante da Administración e do alcalde e secretario do devandito Concello.0 que se fai público para xeneral coñecemento, advertindo ós interesados que o pagamento se fará precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. O XEFE DO SERVIZO Fdo.: ANTONIO LÓPEZ BLANCO RELACIÓN DE PROPIETARIOS QUE SE CITAN OBRA: PROXECTO COMPLEMENTARIO N.° 2 NOVA ESTRADA MEIRAMA-A6 (ENLACE DE CULLEREDO) TERMO MUNICIPAL: CERCEDA CLAVE DE OBRA: AC/98/061.01. C2
12/04/2013 | Administración LocalMunicipal
Arteixo
Servizos Económicos
Aprobación inicial da modificación das bases de execución do orzamento 2013

O Pleno deste Concello, en sesión ordinaria celebrada en data 4 de abril de 2013, aprobou a modificación da base 35ª das de execución do orzamento vixente. En cumprimento do disposto no artigo 169 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, exponse ó público, durante un prazo de quince días hábiles, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes, que deberán dirixirse ao Sr. Alcalde-Presidente deste Concello para a súa resolución polo Pleno. En Arteixo, o 4 de abril de 2013 Asdo.- Carlos Calvelo Martínez Alcalde-Presidente
12/04/2013 | Administración LocalMunicipal
As Pontes de García Rodríguez
Xestión Tributaria
Exposición da matrícula de obrigados e exentos do IAE 2013

E D I C T O IMPOSTO SOBRE ACTIVIDADES ECONÓMICAS EXPOSICIÓN DAS MATRÍCULAS DE CONTRIBUÍNTES EXENTOS E OBRIGADOS CORRESPONDENTES AO EXERCICIO DE 2013 En cumprimento do disposto no RD 243/1995, do 17 de febreiro, polo que se dictan as normas para a xestión do Imposto sobre actividades económicas, exponse ao público a matrícula de dito imposto elaborada pola Administración Tributaria de Estado para o exercicio de 2013. Dita Matrícula estará exposta neste Concello, dende o 20 de abril de 2013 ao 8 de maio de 2013. Contra estas matrículas os interesados lexítimos poderán interpor no prazo de 15 días, a contar dende o 8 de maio, o recurso de reposición potestativo previsto no RD 2244/79, do 7 de setembro, perante a Administración Tributaria do Estado ou interpor directamente recurso económico-administrativo perante o Tribunal Económico Rexional, igualmente no prazo de 15 días, sen que se poidan simultanear ambos recursos. A interposición do recurso de reposición ou da reclamación económico-administrativa, contra os datos incluídos na matrícula, non orixinará a suspensión do acto liquidatorio subseguinte dictado pola Administración municipal. As Pontes de Pedro Claudio Berrospi Constant, 4 de abril de 2013. O concelleiro delegado da Área de Facenda, Urbanismo Coordinación do Goberno. Antonio Alonso Román
12/04/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Axencia Galega de Infraestruturas
Pagamento de mutuo acordo

En cumprimento do disposto no artigo 49 do Regulamento de expropiación forzosa do 26 de abril de 1957, este Servizo procede a executa-lo pagamento do xustiprezo de MUTUO ACORDO correspondente ó expediente de expropiación forzosa instruído para o termo municipal de ZAS por mor das obras do proxecto N/AC/91.15.2 “ACONDICIONAMENTO DA ESTRADA AC-430. TREITO: BAIO-AS GRELAS”, o cal terá lugar o 23 DE ABRIL DE 2013, DE 09.30 A 10.00 HORAS. Ós propietarios dos terreos que figuran na relación que se adxunta.0 pagamento efectuarase na CASA DO CONCELLO DE ZAS polo pagador deste Servizo e en presenza do representante da Administración e do alcalde e secretario do devandito Concello. O que se fai público para xeneral coñecemento, advertindo ós interesados que o pagamento se fará precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. O XEFE DO SERVIZO Fdo.: ANTONIO LÓPEZ BLANCO RELACIÓN DE PROPIETARIOS QUE SE CITAN OBRA: ACONDICIONAMENTO DA ESTRADA AC-430. TREITO: BAIO-AS GRELAS TERMO MUNICIPAL: ZAS CLAVE DE OBRA: N/AC/91.15.2
12/04/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.19440 (E-2034-C); Isidro de la Cal-Fresco, SL; Concello de Carballo

De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da dirección de Augas de Galicia de data 1 de abril de 2013 e como resultado do expediente incoado ó efecto, outorgóuselle a ISIDRO DE LA CAL-FRESCO unha concesión de 700 l/s procedente do río Rosende, no lugar de Ermeade, na parroquia de San Jorge de Artes, no concello de Carballo, con destino a acuicultura (piscifactoría). Número Expte.: DH. A15.19440 (E-2034-C) Santiago de Compostela, 2 de abril de 2013 A subdirectora xeral de Xestión do Dominio Público Hidráulico Hassan Taous Rebegea Casas
12/04/2013 | Administración LocalMunicipal
Vedra
Secretaría-Intervención
Aprobación provisional ordenanza municipal reguladora das condicións para o mantemento da salubridade e ornato público no Concello de Vedra

O Pleno do Concello en sesión ordinaria celebrada o 20 de marzo de 2013, acordou a aprobación provisional da ordenanza municipal reguladora das condicións para o mantemento da salubridade e ornato público no Concello de Vedra. En cumprimento do disposto no artigo 17.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais, sométese o expediente a información pública polo prazo de trinta días a contar dende o día seguinte á publicación do presente no BOP, para que poida ser examinado e se presenten as reclamacións que estimen oportunas. Se transcorrido ese prazo non se presentasen alegacións, considerarase definitivamente aprobado. Vedra, 3 de abril de 2013 O ALCALDE Asdo. Carlos Martínez Carrillo
12/04/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.41485. Concello de Padrón

ANUNCIO INFORMACIÓN PÚBLICA O Concello de Padrón, con CIF P-1506600-D, e enderezo na rúa Longa, 27, Padrón, solicita de Augas de Galicia a autorización de obras no lugar de Lamas, no T. M. de Padrón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41485 As obras solicitadas consistirán na pavimentación e acondicionamento dunha pista veciñal que transcorre en paralelo ao río Sar, fóra da súa zona de policía e dentro da zona de policía e sobre o leito do río Pasales, e se describen no documento titulado “Proyecto para pavimentación y acondicionamiento de pista vecinal en el lugar de Lamas, concello de Padrón, A Coruña”, datado en novembro de 2012, e demais documentación que consta no expediente. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste Servizo, situadas na rúa Tomiño, 16-baixo, 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 27 de marzo de 2013. O xefe do Servizo Territorial Ángel Gómez Rey
12/04/2013 | Administración LocalMunicipal
Arteixo
Servizos Económicos
Aprobación inicial do expediente de modificación de créditos nº 3/2013

Aprobado inicialmente polo Pleno desta Corporación o expediente de modificación de créditos nº 3/2013 (suplemento de créditos 1/2013), dentro do vixente Orzamento municipal, por un importe total de CATROCENTOS CORENTA E SEIS MIL SETECENTOS VINTE E SETE EUROS CON DEZAOITO CÉNTIMOS (446.727,18 €), en cumprimento do disposto no artigo 177.2 en relación co 169.1 do Texto Refundido da Lei Reguladora das Facendas Locais, exponse ao público, durante un prazo de quince días hábiles, na Intervención municipal, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes, que deberán dirixirse ao Sr. Alcalde-Presidente deste Concello para a súa resolución polo Pleno. En Arteixo, o 4 de abril de 2013 Asdo.- Carlos Calvelo Martínez Alcalde-Presidente
03/04/2013 | Administración LocalMunicipal
Culleredo
Secretaría Xeral
Delegación para celebración matrimonio civil

Por resolución ditada en data 21/03/2013, o sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación, Don Levon Laje Benchrif para a celebración dos seguintes matrimonios civís: -Entre Don PAUL PAP ASCO e Dona JACKIE PEREARNAU REBOLLOSO. o vindeiro sábado, día 30 de marzo de 2013, ás 13.00 horas. -Entre Don SERGIO MARCELO NIKOGHOSYAN ZAMPALO e Dona CHUNWEI COMELLAS HERREZUELO o vindeiro sábado, día 30 de marzo de 2013, ás 13.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 21 de marzo de 2013. O alcalde, Asdo.: Julio Sacristán de Diego.
03/04/2013 | Administración LocalMunicipal
Cariño
Anuncio. Baixas de menores no padrón de habitantes

Conforme ao procedemento do artigo 72 do regulamento de poboación e demarcación territorial das entidades locais, no Servizo de Estatística estanse instruíndo os expedientes de baixas de oficio no Padrón municipal de habitantes das persoas menores de idade relacionadas na listaxe que se adxunta: Xa que a notificación aos representantes legais dos interesados foi fallida, procédese, de conformidade co previsto no artigo 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, á publicación do presente anuncio a fin de que no prazo de 15 días, que contarán dende o seguinte á súa publicación no BOP. Os representantes legais dos interesados nos procedementos poden comparecer no Servizo de Estatística, sito no Concello de Cariño na Avda da Paz nº 2, para coñecemento e constancia do contido íntegro do expediente que se indica e, no seu caso, formular as alegacións e xustificacións que estime oportunas ou interpoñer os recursos procedentes. Estas baixas terán efecto na data da publicación no BOP. Cariño, 19 de marzo de 2013 A ALCALDESA ASDO. M. PURIFICACION SEIXIDO
03/04/2013 | Administración LocalMunicipal
Arteixo
Contratación, Bens e Patrimonio
Anuncio de corrección de erros na concesión do servizo de axuda no fogar

ANUNCIO DE CORRECCIÓN DE ERROS Dacordo co establecido no art.105.2 da Lei 30/92, que habilita ás administracións públicas a corrixir de oficio os erros nos seus actos, dase conta de que que foi acordada a corrección seguinte: Correxir, ó abeiro do art.105.2 da Lei 30/92, os erros detectados, a fin de dotar de coherencia o prego superando as discrepacian apreciadas, discrepancia, facendo mención ao umbral mínimo de puntuación en 20 puntos: De tal xeito que a puntuación correcta como umbral mínimo de puntuación será 20 puntos, segundo figura na páxina 11 do prego. Así mesmo corrixir o anexo de persoal a subrogas o listado de subrogación de persoal con carácter obrigatorio, o seguinte: Procédese á corrección e a súa publicación no perfil do contratante e no BOP, con indicación expresa de que o prazo para a presentación das ofertas será de 15 días naturais, dende a publicación da presente corrección no Boletín Oficial da Provincia. Arteixo, 27 de marzo de 2013. Por delegación, Decreto n.º 143/2012. Asdo.: María José Riveiro Martínez CONCELLEIRA DE SERVIZOS ECONÓMICOS
03/04/2013 | Administración LocalMunicipal
Narón
Intervención
Edicto aprobacion Padrón de contribuintes por auga, saneamento, canon de saneamento, aluguer de contador e lixo correspondente ao 1 trimestre do ano 2013

A Xunta de Goberno Local, en sesión celebrada o día 21 de marzo de 2013, adoptou entre outros o acordo seguinte: 1.- Aprobar o padrón de contribuíntes por auga, saneamento, canon de saneamento, aluguer de contador e lixo, correspondente ao 1º trimestre do ano 2013, que comeza por A Fervenza SC e remata con Herminsul Mallorca Eng, cos seguintes importes: AUGA 359.655,75 euros SANEAMENTO 216.548,93 euros CANON SANEAMENTO 129.607,87 euros ALUGUER DE CONTADOR 7.932,27 euros IVE 59.297,72 euros LIXO 645.192,29 euros TOTAL 1.418.234,83 euros 2.- De acordo co disposto no artigo 75 da ordenanza fiscal xeral de xestión, recadación e inspección, o padrón será exposto o público durante un prazo de quince días, que se contarán a partir do día seguinte da publicación do anuncio no BOP. O anuncio de publicación ten os efectos de notificación colectiva, ao abeiro do artigo 102 da Lei Xeral Tributaria.3.- Durante dito prazo os interesados poderán examinar o padrón e interpoñer contra o mesmo e ante a Xunta de Goberno Local o recurso de reposición previo ao contencioso- administrativo a que se refire o artigo 108 da lei 7/1985.4.- O prazo de ingreso en período voluntario será nos meses de abril e maio de 2013. Transcorrido o prazo indicado, iniciarase o período executivo, que determina o devengo do recargo de prema e dos intereses de demora, dacordo co previsto na Lei Xeral Tributaria. Narón, 25 de marzo de 2013 O Alcalde José Manuel Blanco Suárez
03/04/2013 | Administración LocalMunicipal
Mugardos
Delegación de funcións no 1.º tenente de alcalde

O Sr. Alcalde do Concello de Mugardos, con data 25.03.2013, dictou a Resolución que de seguido se transcribe: “RESOLUCION DA ALCALDIA Nº 239/2013.- Estando prevista para as 12:00 horas do día 27 de marzo de 2013, en Santiago de Compostela, a sesión da Asamblea Xeral do Consorcio Galego de Servizos de Igualdade e Benestar, e non podendo acudir ao devandito acto por motivos de índole persoal, pola presente e de acordo co establecido no artigo 63 da Lei de administración local de Galicia e 47.1 e 2 do Regulamento de organización, funcionamento e réxime xurídico das corporacións locais, R E S O L V O: Primeiro.- Delegar as miñas funcións no 1º Tenente de Alcalde, D. XOSE ANTON BOUZA REI aos efectos de representar a este Concello na sesión da Asamblea Xeral do Consorcio Galego de Servizos de Igualdade e Benestar, que terá lugar o vindeiro día 27 de marzo de 2013. Segundo.- Dar conta ó Pleno da Corporación na primeira sesión que éste celebre, e publíquese a mesma no B. O. P., sen prexuizo da súa efectividade dende a data da presente Resolución. En Mugardos, a vinte e cinco de marzo do ano dous mil trece.” Mugardos, 25 de marzo de 2013 O ALCALDE, Asdo. XOSÉ FERNÁNDEZ BARCIA
03/04/2013 | Administración LocalMunicipal
Bergondo
Urbanismo
Decreto de emprazamento para posibles interesados

Decreto de Alcaldía núm.242/2013 Servizo/s: Urbanismo Dec./Res. Nº: 242/2013 Asunto: Recurso contencioso-administrativo número: 15030 45 3 2013 0000035, procedemento abreviado 0000035/2013, interposto por DªMarieta Romaratezabala Elizazu; Administración demandada: Concello de Bergondo (Silencio Administrativo frente a solicitude formulada pola recurrente de tramitación de expediente de reposición da legalidade e adopción medidas de restauración de legalidade urbanistica (tramitación expediente sobre obras realizadas por D. Alessandro Chaghouani Gandu sen axustarse á licenza concedida). Neste Concello foi recibido escrito procedente do Xulgado Contensioso-Administrativo núm.4 da Coruña, referente ó Procedemento abreviado: 0000035/2013, en relación co asunto arriba citado, requirindo, en base ó previsto no artigo 48 da Lei 29/1998 de 13 de xullo, reguladora da Xurisdicción Contencioso-Administrativa (LXCA), a remisión do expediente administrativo en cuestión, e, emprazando a este Concello de acordo co preceptuado no artigo 50 do citado texto legal; e, así mesmo, que se practiquen os emprazamentos previstos no artigo 49 da referida Lei, e que se lle comunique a posible existencia doutros recursos segundo se recolle no número 1 do artigo 38. En consecuencia polo presente, Primeiro: Notificar a D. Alessandro Chaghouani Gandu, conforme ó art.49 da lei 29/1998 de 13 de xullo, Reguladora de Xurisdicción Contencioso-Administrativa, o emprazamento para comparecer e persoarse en forma legal, no prazo de nove (9) días, como parte interesada no recurso: procedemento abreviado: 0000035/2013 do Xulgado do Contencioso-Administrativo Núm.4 da Coruña. Segundo: Proceder a publicación no Boletín Oficial da Provincia e no Taboleiro de Anuncios do Concello o presente decreto, a efectos da notificación doutros posibles interesados, que son emprazados para que poidan comparecer como parte no recurso formulado no prazo de nove (9) días contado a partir do seguinte ó da publicación da presente resolución. Terceiro: Comunicar ó Tribunal, que consultados os arquivos obrantes neste Concello non consta a existencia doutros recursos contencioso-administrativos nos que poidan concorrer os supostos de acumulación de conformidade co artigo 38 da citada Lei 29/1998. Cuarto: Remitir copia dos expedientes administrativos reclamados polo Xulgado do Contencioso Administrativo Núm.4 da Coruña, no prazo de vinte (20) días a contar desde que a súa comunicación de dito Xulgado tivo entrada neste Concello. O que resolvo, para o seu cumprimento e ós efectos oportunos, en BERGONDO, a vintedous de marzo de dous mil trece. A alcaldesa Alejandra Pérez Máquez
03/04/2013 | Administración LocalMunicipal
A Capela
Conta xeral exercicio 2012

Unha vez formulada e rendida a Conta Xeral do Concello da Capela correspondente ao exercicio 2012, integrada polas contas e estados aos que fan referencia os artigos 208 e 209 do Real decreto lexislativo 2/2004 do 5 de marzo, que recolle o texto refundido da Lei reguladora das facendas locais, e informada favorablemente pola Comisión Especial de Contas, na sesión do día 22 de marzo de 2013; expónse ao público cos documentos que a xustifican, na Secretaría deste Concello, polo espazo de quince días hábiles contados a partir do seguinte ao da publicación do presente anuncio no BOP, co obxecto de que os interesados lexítimos poidan examinala e formular por escrito os reparos e observacións que se estimen oportunos, durante o dito prazo de exposición e os oito días seguintes, todo elo de conformidade co disposición e os oito días seguintes, todo elo de conformidade co disposto no artigo 212.3 do citado texto legal, e demáis disposicións concordantes vixentes. A Capela, 23 de marzo de 2013 O Alcalde, Manuel Meizoso López
03/04/2013 | Administración LocalMunicipal
Touro
Licitación contratación subministro “Camión recolector compactador de lixo”

- Organismo: Concello de Touro. - Dependencia que tramita o expediente: Secretaría. - Obtención de documentación e información: Secretaría do Concello. - Os pregos de cláusulas administrativas particulares e de prescricións técnicas publícanse no perfil do contratante, na páxina web: www.concellodetouro.com. - Tipo: contrato de subministro. - Descrición: camión recolector compactador de recollida de lixo. - Prazo de entrega: 1 mes. - Tramitación ordinaria. - Procedemento aberto con diversos criterios de adxudicación. - Criterios de adxudicación: os establecidos no apartado 7 do Anexo I do prego de cláusulas administrativas particulares que rexen a contratación.4) Orzamento base de licitación: 112.067,80 €. - Importe IVE (21%)…….: 23.534,24 “ - Importe total…………….: 135.602,04 € 5) Financiamento do contrato: 100 por cento con cargo ao convenio de colaboración subscrito coa Excma. Deputación Provincial da Coruña.6) Garantía definitiva: 5% do importe de adxudicación do contrato, excluído o IVE. - Data límite de presentación: ata as 14 horas do décimo quinto día natural dende o seguinte ao da publicación deste anuncio no Boletín Oficial da Provincia. - Lugar de presentación: as proposicións poderán presentarse nas oficinas municipais ou en calquera dos lugares establecidos no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común A convocatoria da Mesa de Contratación publicarase no Perfil do contratante.9) Gastos de publicidade: son por conta do adxudicatario.10) A publicación do presente anuncio efectuarase nos seguintes medios: BOP de A Coruña e no perfil do contratante do Concello de Touro. Touro, 15 de marzo de 2013. O ALCALDE Asdo.: Ignacio Codesido Barreiro.
03/04/2013 | Administración LocalMunicipal
Vedra
Secretaría-Intervención
Devolucion avais

Transcorrido o prazo de garantía da execución das seguintes obras: Construción dun pozo de bombeo de aguas residuais en Paradela (POS 2011) E solicitada pola empresa adxudicataria Construcciones Boqueixón, S. L a devolución da fianza constituída, faise público para que no prazo de quince días poidan presentarse as reclamacións que se estimen pertinentes. Vedra, 22 de marzo de 2013 O ALCALDE Asdo. Carlos Martínez Carrillo
03/04/2013 | Administración LocalMunicipal
Cariño
Baixas no padrón de habitantes (non comunitarios)

Segundo o artigo 54 do Regulamento de Poboación e Demarcación Territorial das Entidades Locais, na súa nova redacción, dada polo Real Decreto 2612/1996, do 20 de decembro, no que se establece que toda persoa que viva en España está obrigada a inscribirse no padrón do concello no que reside habitualmente e quen viva en varios concellos deberá inscribirse unicamente no que habita durante máis tempo ao ano. Despois de ser practicada a notificación infrutuosa e/ou non tendo acudido a persoa interesada a manifestar a súa disconformidade coa baixa, ou, no caso contrario, para comunicar cal é o novo domicilio habitual. En virtude do sinalado dispoño a adopción da seguinte resolución: Declarar que as seguintes inscricións padronais causan baixa de oficio no Padrón Municipal de Habitantes deste municipio, e que dita data de efectos será, conforme ao disposto na Lei 30/1992 de 26 do novembro, do réxime xurídico das administracións públicas e do procedemento administrativo común. Si o interesado non manifesta expresamente a conformidade coa baixa, ésta solo poderá levarse a cabo co informe favorable do Consello de Empadroamento. Unha vez mais será o Consello de Empadroamento no seu informe quen determinará na suá data si proceden ditas baixas. Polo tanto, segundo establece o apartado II, punto C.2 da Resolución do 9 de abril de 1997 da Subsecretaria do Ministerio da Presidencia, concédese un prazo de QUINCE DÍAS a contar dende o seguinte o da publicación no taboleiro de anuncios do Concello e na súa inscripción no BOP, para que, os interesados poidan manifestar por escrito, se están ou non de acordo co expediente que se tramita, podendo aportar os documentos e xustificacións que estime pertinentes, ao obxecto de acreditar a súa residencia. Asimesmo faíselles saber que finalizado ditos prazos continuarase cos trámites relativos ás baixas de oficio. Estas baixas terán efecto na data de publicación no BOP. Cariño, 19 de marzo de 2013 A Alcaldesa Mª Purificación Seixido Gómez
03/04/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.40671. Concello de Ribeira

O Concello de Ribeira, con CIF P1507400H e enderezo na Praza do Concello, s/n, solicita de Augas de Galicia a autorización de obras nun tramo do camiño de Carballal á Avenida da Coruña, no Concello de Ribeira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40671 As obras solicitadas consisten na instalación dunha rede de pluviais e pavimentación nun tramo de 200 m. do camiño de Carballal á Avenida da Coruña na zona de policía dun rego de auga de escaso caudal, de réxime estacional e discontinuo, que discorre paralelo ao camiño ata un punto onde cruza en dirección leste-nordés e desemboca en fincas próximas. As obras da instalación da rede de pluviais consistirá na excavación en zanja, para instalación de colector de PVC de 400 mm de diámetro corrugado e tapado de zanja; construción de pozos de rexistro e conexión coa rede existente na Avenida da Coruña. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ribeira ou nas oficinas deste servizo, situadas na Rúa Tomiño, 16 baixo - 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 15 de marzo de 2013 O xefe do servizo territorial Ángel Gómez Rey
03/04/2013 | Administración LocalMunicipal
A Coruña
Tesourería
Ingreso en voluntaria de taxas de mercados e quioscos do 1º trimestre 2013

Por Resolución da Tenencia de Alcaldía da Área de Facenda e Admón Pública, de data 18/03/2013, estableceuse o prazo de ingreso en voluntaria das Taxas por prestación de servizos en Mercados municipais e ocupación de terreos de uso público con Kioscos, 1º trimestre de 2013, de acordo co seguinte: Os obligados ó pagamento poderán satisface-las súas débedas a través de: CAIXA MUNICIPAL, sita na r./ Franxa 20-22 Baixo, de 8:00 a 14:00 horas, de luns a venres ENTIDADES COLABORADORAS: Banco Pastor e Caixa Galicia no seu horario de costume. Transcorrido o período de cobramento en voluntaria sinalado, sen que se satisfixeran as débedas, iniciarase o procedemento de constrinximento de conformidade co disposto no artigo 69 e seguintes do Regulamento Xeral de Recadación e 83 da Ordenanza Xeral de Recadación Municipal, coas recargas previstas no artigo 28 da Lei 58/2003, do 17 de decembro, Xeral Tributaria, custas e demais conceptos que sexan esixibles. Este anuncio ten o carácter de notificación colectiva ó abeiro do artigo 102.3 da Lei Xeral Tributaria. A Coruña, 18 de marzo de 2013 A TTE. DE ALCALDE-RESPONSABLE DA ÁREA DE FACENDA E ADMÓN PÚBLICA Asdo. Rosa María Gallego Neira
03/04/2013 | Administración LocalMunicipal
Cariño
Baixas de padrón de habitantes (comunitarios)

Segundo o artigo 54 do Regulamento de Poboación e Demarcación Territorial das Entidades Locais, na súa nova redacción, dada polo Real Decreto 2612/1996, do 20 de decembro, no que se establece que toda persoa que viva en España está obrigada a inscribirse no padrón do concello no que reside habitualmente e quen viva en varios concellos deberá inscribirse unicamente no que habita durante máis tempo ao ano. Despois de ser practicada a notificación infrutuosa e/ou non tendo acudido a persoa interesada a manifestar a súa disconformidade coa baixa, ou, no caso contrario, para comunicar cal é o novo domicilio habitual. En virtude do sinalado dispoño a adopción da seguinte resolución: Declarar que as seguintes inscricións padronais causan baixa de oficio no Padrón Municipal de Habitantes deste municipio, e que dita data de efectos será, conforme ao disposto na Lei 30/1992 de 26 do novembro, do réxime xurídico das administracións públicas e do procedemento administrativo común. Si o interesado non manifesta expresamente a conformidade coa baixa, ésta solo poderá levarse a cabo co informe favorable do Consello de Empadroamento. Unha vez mais será o Consello de Empadroamento no seu informe quen determinará na suá data si proceden ditas baixas. Polo tanto, segundo establece o apartado II, punto C.2 da Resolución do 9 de abril de 1997 da Subsecretaria do Ministerio da Presidencia, concédese un prazo de QUINCE DÍAS a contar dende o seguinte o da publicación no taboleiro de anuncios do Concello e na súa inscripción no BOP, para que, os interesados poidan manifestar por escrito, se están ou non de acordo co expediente que se tramita, podendo aportar os documentos e xustificacións que estime pertinentes, ao obxecto de acreditar a súa residencia. Asimesmo faíselles saber que finalizado ditos prazos continuarase cos trámites relativos ás baixas de oficio. Estas baixas terán efecto na data da súa publicación no BOP. Cariño, 1 de marzo de 2013 A Alcaldesa Mª Purificación Seixido Gómez
03/04/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.40612. Puentes y Calzadas Infraestructuras, SL. Concello de Lousame

Puentes y Calzadas Infraestructuras, S. L. U., con CIF B70043104 e enderezo na rúa da Estación, s/n, solicita de Augas de Galicia a autorización de obras no lugar de Lesende, parroquia de Lesende (San Martiño), concello de Lousame (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40612 As obras solicitadas consisten no recheo e drenaxe da parcela 5323 do polígono 501, na zona de policía do río San Xusto. O recheo farase con terra vexetal nun volume de 10.984 metros cúbicos sobre unha superficie de 9.152 metros cadrados, procedendo o material de recheo dos sobrantes da obra “Conexión do corredor Brión-Noia coa estrada AC-550 en Taramancos, Noia”. O punto da zona de recheo máis próximo ao río localízase a 80 metros de distancia aproximadamente do mesmo. A drenaxe do recheo levarase a cabo mediante varias gabias, balsas de decantación, cunetas perimetrais, filtros de xeotextil e balas de palla. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lousame ou nas oficinas deste servizo, situadas na Rúa Tomiño, 16 baixo - 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 14 de marzo de 2013 O xefe do servizo territorial Ángel Gómez Rey
24/04/2013 | Administración LocalMunicipal
Monfero
Incoación de expediente de baixa de oficio no padrón municipal

Incoado pola Alcaldía expedientes de baixa de oficio no Padrón municipal de habitantes ás persoas que se relacionan, por incumprimento da obriga establecida no art.54 do Regulamento de poboación e demarcación territorial das entidades locais, na súa nova redacción dada polo Real Decreto 2612/1996, do 26 de decembro, no que se dispón que toda persoa que viva en España está obrigada a inscribirse no padrón do concello no que resida habitualmente, e quen viva en varios concellos deberá inscribirse unicamente no que habite durante máis tempo o ano. Despois de intentada a notificación as persoas que a continuación se relacionan sen que esta puidera efectuarse, de acordo co establecido no artigo 59.5 da Lei 30/1992, do 26 de novembro, procédese á publicación deste anuncio no Boletín Oficial da Provincia, facendo constar que, durante o prazo de dez días a contar desde o seguinte á publicación do citado anuncio, poderán formular as alegacións e presentar os documentos e xustificantes que estimen pertinentes en relación coa súa inscrición no Padrón municipal de habitantes. Transcorrido o prazo de dez días sen que os interesados manifesten expresamente a súa conformidade coa baixa, de acordo co establecido no artigo 72 do Real decreto 1690/86, do 11 de xullo, remitiranse os expedientes para o informe favorable do Consello de empadroamento, e unha vez recibido, se for o caso, procederase as baixa das inscricións padroais. Monfero, 16 de abril de 2013 O Alcalde Benjamín Modesto Rodríguez Abad
24/04/2013 | Administración LocalMunicipal
Ames
Edicto non notificados Const. Mouriño Bello, SL

De conformidade co disposto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase aos interesados que se sinalan no anexo para notificárselles a comparecencia. A comparecencia deberá efectuarse no prazo de dez días contados desde o seguinte ao da publicación deste anuncio nas oficinas dos servizos de urbanismo do Concello de Ames, situadas na rúa Alcalde Lorenzo, nº 2, 1º, Bertamiráns, das 9.00 ás 14.00 horas, de luns a venres. Unha vez transcorrido o dito prazo sen efectuarse a comparecencia, a notificación entenderase producida dende o día seguinte. Ames, 16 de abril de 2013 O alcalde Santiago V. Amor Barreiro 1. Expediente: Decreto 593/2013 Interesado: Construcciones Mouriño Bello, s. l. Acto notificado: Ordé de execución por seguridade.
24/04/2013 | Administración LocalMunicipal
O Pino
Aprobación inicial padrón taxa de recollida de lixo

Por resolución de Alcaldía de data dezaseis de abril de dous mil trece, aprobouse ínicialmente o padrón da taxa de recollida de lixo correspondente ao exercicio 2013. Dito padrón exponse ao público mediante anuncio no BOP e no taboleiro de edictos do Concello por espazo de trinta días para a presentación de reclamacións. O Pino, 17 de abril de 2013 O ALCALDE Manuel Taboada Vigo